Diari Oficial de la Generalitat Valenciana


Sumari del DOGV 137, del 29-12-1983 (1983/802579)

ORDRE de 15 de novembre de 1983, de la Conselleria d'Industria, Comerç i Turisme, per la qual es regula la Comissió de Financament del Comerç Interior.
-------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1983/11/15/(1)/dof/vci/html**

### Dades del document

Número de DOGV
:   137

Data del DOGV
:   29-12-1983

Secció del DOGV
:   DISPOSICIONS GENERALS

Número del document
:   1983/802579


Data del document
:   15-11-1983

Organisme emissor
:   Conselleria d'Indústria, Comerç i Turisme

Tipus de document
:   Ordre

Correcció d'errades

Anàlisi jurídica

Ordre de 15 de novembre de 1983, de la Conselleria d'Indústria, Comerç i Turisme, per la qual es regula la Comissió de Finançament del Comerç Interior.  
Per Decret 47/1983, de 18 d'abril, i 48/1983, de la mateixa data, s'estableixen determinades mesures en relació amb el finançament de les inversions destinades a la modernització i racionalització de la petita i mitjana empresa comercial, així com en relació amb la informació, formació, estudi i assitència tècnica al Comerç Interior i Consum.   
Aprovada l'estructura orgànica de la Conselleria per Decret 140/1983, de 27 d'octubre, es pot determinar l?òrgan a qui, amb caràcter col·legiat, correspondrà la qualificació de les peticions i l'elaboració de les corresponents propostes de resolució de les ajudes que s'hi sol·liciten. Es crea així la Comissió de Finançament del Comerç Interior, l'actuació de la qual s'estendrà a les matèries objecte dels esmentats Decrets i a aquelles altres que reglamentàriament puguen ser-li atribuïdes.   
En atenció a aquestes consideracions, i d'acord amb la disposició final segona i primera, respectivament, dels Decrets 47/1983 i 48/1983, de 18 d'abril, aquesta Conselleria ha disposat:   
Article 1.r  
Es crea la Comissió de Finançament del Comerç Interior, que estarà formada pels membres següents:   
- President: El Cap de la Unitat de Comerç o, en substitució, el Cap del Servei d'Ordenació del Comerç.   
- Vocals: El Cap del Servei d'Ordenació del Comerç.   
- El Cap de l'Oficina Pressupostària de la Conselleria.   
- Els Caps de les Seccions d'Ordenació del Comerç de València, Alacant i Castelló.   
- L'Interventor Delegat de la Conselleria d'Economia i Hisenda.   
- Un representant de la Banca Oficial.   
- Secretari: Hi farà de tal un funcionari del Servei d'Ordenació del Comerç.   
Article 2.n  
La Comissió de Finançament del Comerç Interior tindrà les funcions següents:   
1. Elaborar les propostes de resolució i elevar-les al Director General de Comerç i Consum per a la resolució definitiva.   
2. Establir els índexs de ponderació que, amb caràcter anual, hauran de servir per a l'avaluació tècnica dels projectes.   
3. Informar sobre els projectes de Resolució del Director General de Comerç i Consum, pels quals es determinen les activitats que hagen de ser objecte de consideració prioritària per a la concessió de les ajudes corresponents.   
4. Informar sobre el projecte de Resolució del Director General de Comerç i Consum pel qual, anualment, es determinen les característiques que hagen de reunir les empreses per a obtenir la qualificació de petites o mitjanes.   
5. Informar i proposar al Director General de Comerç i Consum per a cada exercici un pla d'actuacions en matèria d'informació i assistència tècnica.   
6. Qualsevol altra funció que li siga encomanada o atribuïda reglamentàriament.   
Article 3.r  
Per a la concessió d'ajudes al Comerç Interior serà preceptiva la proposició favorable de la Comissió.   
Article 4.t   
La Comissió de Finançament del Comerç Interior es reunirà, prèvia convocatòria del seu President, almenys una vegada al mes.   
La convocatòria es farà amb caràcter general vuit dies abans de la celebració, excepte en cas que, prèvia declaració d'urgència del President, siga aconsellable reduir el termini, que, en qualsevol cas, no serà inferior a tres dies hàbils.   
Article 5.é  
La Comissió de Finançament del Comerç Interior, com a òrgan col·legiat, es regirà pel que estableix el títol primer, capítol segon, de la Llei de Procediment Administratiu de 17 de juliol de 1958 i altres disposicions concordants.   
DISPOSICIO TRANSITORIA  
En tant que es produeixen els nomenaments en forma dels titulars dels distints òrgans de la Conselleria d?Indústria, Comerç i Turisme, actuaran de vocals de la Comissió aquelles persones que, exercint funcions en els òrgans susdits, siguen designats pel Conseller.   
DlSPOSICIONS FINALS  
Primera  
Queda facultat el Director General de Comerç i Consum per a dictar quantes Resolucions calguen per a desplegar el que preceptua aquesta Ordre.   
Segona  
Aquesta Ordre entrarà en vigor el mateix dia en què siga publicada al Diari Oficial de la Generalitat Valenciana.   
València, a 15 de novembre de 1983.   
El Conseller d?Indústria, Comerç i Turisme,  
SEGUNDO BRU I PARRA


Còpia Permalink ELI